## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Đurđenovac

### NN 10/2005 (19.1.2005.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Đurđenovac

# VLADA REPUBLIKE HRVATSKE

159

Na temelju članka 45. stavka 4. Zakona o
poljoprivrednom zemljištu (»Narodne novine«, br. 66/2001 i 87/2002) Vlada
Republike Hrvatske je na sjednici održanoj 13. siječnja 2005. godine donijela

## ODLUKU

o dodjeli koncesije za
koriŠtenje poljoprivrednog zemljiŠta u vlasniŠtvu Republike Hrvatske na
podruČju OpĆine ĐurĐenovac

I.

Vlada Republike Hrvatske (u daljnjem tekstu:
Davatelj koncesije) dodjeljuje tvrtki NJIVE d.o.o. Lila, Lile Pejačević bb (u
daljem tekstu: Korisnik koncesije) koncesiju za korištenje poljoprivrednog
zemljišta u vlasništvu Republike Hrvatske na pod­ručju Općine Đurđenovac, u
k.o. Klokovčevci i k.o. Đurđenovac u Osječko-baranjskoj županiji, koje je prema
izvatku iz zemljišne knjige Općinskog suda u Našicama i posjedovnom listu Pod­ruč­nog
ureda za katastar Osijek, Ispostava Našice, Državne geodet­ske uprave, označeno
kao:

*if !supportEmptyParas endif*

*k.o. Klokovčevci i k.o.
Đurđenovac*

|  |  |  |  |  |
| --- | --- | --- | --- | --- |
| katastarska | k. č. br. | kultura | klasa | površina |
| općina | if !supportEmptyParas endif | if !supportEmptyParas endif | if !supportEmptyParas endif | ha  a  m2 |
| Klokovčevci | 516 | oranica | 6 | 1 38 70 |
| Klokovčevci | 517 | oranica | 5 | 2 40 01 |
| Klokovčevci | 519 | oranica | 5 | 1 42 96 |
| Klokovčevci | 520 | oranica | 4 | 14 50 29 |
| Klokovčevci | 534/2 | oranica | 4 | 1 12 38 |
| Klokovčevci | 535 | oranica | 4 | 2 27 60 |
| Đurđenovac | 88 | oranica | 3 | 55 92 88 |

Sveukupna površina: 79 ha 4 a 82 m2

Sveukupna cijena godišnje koncesijske naknade
iznosi: 69.018,41 kuna.

II.

Poljoprivredno zemljište u vlasništvu Republike
Hrvatske, koje je predmet ove Odluke, daje se u koncesiju kao proizvodno
tehnološka cjelina u svrhu biljne i stočarske proizvodnje.

III.

Korisnik koncesije dužan je iskorištavati
poljoprivredno zem­ljište iz točke I. ove Odluke u skladu s Programom iskoriš­tavanja
poljoprivrednog zemljišta, koji čini sastavni dio ugovora o koncesiji i na
način kojim će osigurati najveću moguću zaštitu okoliša.

IV.

Korisnik koncesije ne može ući u posjed
poljoprivrednog zemljišta koje je minirano do razminiranja, a troškove
razminiranja sam će snositi.

V.

Za korištenje poljoprivrednog zemljišta u
vlasništvu Repub­like Hrvatske navedenog u točki I. ove Odluke, Korisnik
koncesije dužan je plaćati Davatelju koncesije godišnju naknadu u iznosu
navedenom u točki I. ove Odluke.

Dinamika plaćanja naknade za koncesiju odredit
će se ugovorom o koncesiji.

VI.

Koncesija iz točke I. ove Odluke dodjeljuje se
na vrijeme od 30 godina, počev od dana sklapanja ugovora o koncesiji
predmetnoga poljoprivrednog zemljišta.

VII.

Dozvoljava se Korisniku koncesije postavljanje
gospodarskih objekata, pomoćnih uređaja i objekata za iskorištavanje zemljišta,
ako je to u skladu s dokumentima prostornog uređenja i graditeljstva.

Po isteku koncesije navedeni objekti postaju
vlasništvo Davatelja koncesije.

Davatelj koncesije ima pravo tražiti da Korisnik
koncesije o svom trošku ukloni postavljene gospodarske, pomoćne i druge objekte
na predmetnom poljoprivrednom zemljištu.

VIII.

Davatelj koncesije može otkazati Korisniku
koncesije ugovor o koncesiji poljoprivrednog zemljišta iz točke I. ove Odluke,
ako Korisnik koncesije i nakon opomene koristi predmetno poljoprivredno
zemljište suprotno ugovoru i ne primjenjuje mjere i postupke predviđene
propisima o zaštiti i korištenju poljoprivrednog zemljišta.

IX.

Ugovor o koncesiji raskida se ako Korisnik
koncesije ne plati godišnju koncesijsku naknadu utvrđenu ugovorom o koncesiji u
roku od 15 dana od dana primitka poziva Davatelja koncesije, te ako predmetno
zemljište daje u zakup ili potkoncesiju.

X.

Na temelju ove Odluke ovlašćuje se ministar
poljoprivrede, šumarstva i vodnoga gospodarstva da sklopi ugovor o koncesiji
poljoprivrednog zemljišta iz točke I. ove Odluke, kojim će se detaljno urediti
ovlaštenja Davatelja koncesije, te prava i obveze Korisnika koncesije.

XI.

Ova Odluka stupa na snagu danom donošenja, a
objavit će se u »Narodnim novinama«.

Klasa: 320-02/04-03/10
Urbroj: 5030116-05-1
Zagreb, 13. siječnja 2005.

Predsjednik
**dr. sc.** **Ivo Sanader, v. r.**

Odluka, NN 10/2005-159